
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E


Trgovački sud u Zadru, OIB:39670464653, po sutkinji Ani Markač, u skraćenom stečajnom postupku nad dužnikom OPTO LENS j.d.o.o. za trgovinu i usluge, OIB:31800722689, Fažana, Proštin 13, postupajući po čl. 433. Stečajnog zakona (Narodne novine broj 71/15), dana 15. studenog 2016.,

r i j e š i o  j e

            Obustavlja se skraćeni stečajni postupak nad dužnikom OPTO LENS j.d.o.o. za trgovinu i usluge, OIB:31800722689, Fažana, Proštin 13.

Obrazloženje

Postupajući po zahtjevu Financijske agencije, RC Rijeka, Podružnica Pula od 31. ožujka 2016., oglasom ovog Suda od 20. srpnja  2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku prijedlog za otvaranje stečajnog postupka podnio je vjerovnik VAN GOGH d.o.o. Dubrovnik, Nikole Tesle 4, OIB: 02084449003 navodeći da ima tražbinu prema dužniku u iznosu od 280.854,25 kn, a što da je razvidno iz pravomoćnog i ovršnog rješenja o ovrsi javnog bilježnika Divne Perković iz Pule, poslovni broj Ovrv-346/15 od 28. rujna 2015. Nadalje, prijedlog za otvaranje stečajnog postupka podnijela je i AGENCIJA ZA LIJEKOVE I MEDICINSKE PROIZVODE, Zagreb, Ksaverska cesta 4, OIB: 7926884937 navodeći da ima tražbinu prema dužniku u iznosu od 1.625,00 kn, a što da je razvidno iz Izvoda otvorenih stavaka na dan 1. rujna 2016. 
Kako nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer su VAN GOGH d.o.o. Dubrovnik, Nikole Tesle 4, OIB: 02084449003 i AGENCIJA ZA LIJEKOVE I MEDICINSKE PROIZVODE, Zagreb, Ksaverska cesta 4, OIB: 7926884937 podnijeli prijedloge za otvaranje stečajnog postupka nad uvodnom označenim dužnikom, pri čemu su isti učinili vjerojatnim postajanje svoje tražbine prema istom/dužniku dostavom gore navedene dokumentacije, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru 15. studenog 2016.   

Za točnost otpravka – ovlaštena službenica 					                      Sutkinja
Merlina Klišmanić								         Ana Markač, v.r.


UPUTA O PRAVNOM LIJEKU:  
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (dva) istovjetna primjerka, a o istoj odlučuje Visoki trgovački sud Republike Hrvatske. 



Dostaviti: 
· FINA, Podružnica Pula
· stečajnom dužniku 
· AGENCIJA ZA LIJEKOVE I MEDICINSKE PROIZVODE, Zagreb
· VAN GOGH d.o.o. Dubrovnik, po punomoćniku Slavenu Šoši, odvjetniku u Dubrovniku 
·  e-oglasna ploča
· u spis
· nakon pravomoćnosti rješenja spis dostaviti u Referadu 2

